3. ΒΑΣΙΛΙΚΟΝ ΔΙΑΤΑΓΜΑ της 16/20 Αυγ. 1920 Περί διορισμού ιατρών παρά ταις ιαματικαίς πηγαίς και των καθηκόντων αυτών. Εξεδόθη βάσει του άρθρ.9 του Νόμ. 2188/1920 βλ. και το Ν.Δ/γμα της 15/15 Σεπτ. 1926 (κατωτ. αριθ. 4). Άρθρ.1.-Μέχρις της κατά το άρθρ.10 του Νόμ. 2188/1920 περί ιαματικών πηγών ιδρύσεως ταμείου αμοιβής ιατρών ιαματικών πηγών, ο επί της Εθνικής Οικονομίας Υπουργός διορίζει του ιατρούς εις τε τας δημοσίας και ιδιωτικάς πηγάς δια χρονικόν διάστημα μη υπερβαίνον τας πέντε το πολύ λουτρικάς περιόδους «μετά σύμφωνον γνωμοδότησιν του παρά τη Υπηρεσία Ξένων και Εκθέσεων Διοικητικού Συμβουλίου». Η εντός « » διάταξις προσετέθη υπό του Β.Δ. 27 Μαρτ./30 Απρ. 1923 περί τροποποιήσεως κλπ. Άρθρ.10.Οι παρά ταις ιαματικαίς πηγαίς ιατροί έχουσι τα εξής καθήκοντα: α) Ασκούσι την υγειονομικήν εποπτείαν των πηγών εν γένει, επιμελούμενοι την συμφώνως προς τας διατάξεις της υγιεινής  Σελ.172 κανονικήν λειτουργίαν και τάξιν εν τοις θεραπευτηρίοις. Ασκούσιν ωσαύτως εποπτείαν της όλης εργασίας του εν φιάλαις μεταφερομένου ποσίμου ιαματικού ύδατος. β) Καταρτίζουσι, τη συμπράξει των ιδιοκτητών ή διευθυνόντων τα λουτροθεραπευτήρια, τον κανονισμόν αυτών, υποδεικνύοντες παν μέτρον επιβαλλόμενον κατά την κρίσιν αυτών προς λυσιτελεστέραν λειτουργίαν των πηγών και εν δυστροπία των υποχρέων αναφερόμενοι προς το Υπουργείον. γ) Εξετάζουσι τους μέλλοντας να υποβληθώσιν εις λουτροθεραπείαν, υποχρεούμενοι να καθοδηγώσιν αυτούς γραπτώς και προφορικώς όσον αφορά τον τρόπον της χρήσεως των λουτρών και υδάτων. δ) Εκτελούσι την αστυϊατρικήν υπηρεσίαν της λουτροπόλεως και εποπτεύουσιν επί της εκτελέσεως της περί υγιεινής νομοθεσίας του Κράτους, λαμβάνοντες μέτρα προς πρόληψιν επιδημιών. Εν προκειμένω οφείλουσιν οι ιατροί να λαμβάνωσιν υπ’ όψει και εκτελώσι πάσαν σύστασιν ή οδηγίαν εκ μέρους της Επιθεωρήσεως ή αυτής ταύτης της υγειονομικής υπηρεσίας του Κράτους, σχετιζομένην προς την εφαρμογήν μέτρων επιβαλλομένων κατά την κρίσιν της εν λόγω υπηρεσίας χάριν της υγιεινής. ε) Διευθύνουσι το τυχόν υγειονομικόν εργαστήριον του Κράτους εν τη λουτροπόλει, ως και τον σταθμόν των πρώτων βοηθειών. ς) Εκτελούσι δωρεάν τας ιατροδικαστικάς πράξεις εν τη λουτροπόλει και υποχρεούνται ν’ ασκώσιν εις εφαρμογήν μεθόδων πρακτικής υγιεινής, υδροθεραπείας και ηλιοθεραπείας το προσωπικόν των υδροθεραπευτηρίων, δια να δύναται να παρέχη τας πρώτας βοηθείας. ζ) Υποβάλλουσι διαρκούσης της λειτουργίας των λουτρών και κατά μήνα εις το Υπουργείον της Εθνικής Οικονομίας εκθέσεις περί της από απόψεως υγιεινής καταστάσεως των υδροθεραπευτηρίων, ξενοδοχείων και λοιπών κέντρων. η) Παρακολουθούν την εκτέλεσιν έργων, δυναμένων να παραβλάψωσι τας ιαματικάς πηγάς. θ) Υποχρεούνται να έχωσι καθ’ όλην την διάρκειαν της περιόδου των λουτρών τουλάχιστον μίαν ώραν καθ’ εκάστην ωρισμένην ως ώραν επισκέψεως, να διαθέτουν επίσης ιδιαιτέραν ώραν καθ’ εκάστην όπως δέχωνται δωρεάν τα άτομα, άτινα ορίζουσιν ο σχετικός νόμος, Β.Δ/μα ή συμβάσεις. Παρακολουθούν μεθοδικώς τας προόδους της θεραπείας των λουομένων, τηρούντες ειδικήν επί τούτου στατιστικήν. 18.Δ.δ.3 Ιατροί ιαματικών πηγών Άρθρ.11.-Ο ιατρός της ιαματικής πηγής δύναται να εξασκή εν τη λουτροπόλει και το επάγγελμα αυτού προς ίδιον όφελος, εφόσον δεν παρεμποδίζεται δια της τοιαύτης ενασκήσεως εις την εκτέλεσιν των καθηκόντων αυτού. Άρθρ.2.-Οι ούτω διοριζόμενοι ιατροί δέον να έχωσι εξασκήσει επί τριετίαν τουλάχιστον το επάγγελμα του ιατρού. Προτιμώνται οι ειδικώς ασκηθέντες περί την λουτροθεραπείαν εις Ευρωπαϊκάς λουτροπόλεις ανεγνωρισμένης φήμης. Επίσης οι περί την υγιεινήν και μικροβιολογίαν τελειοποιηθέντες εν επισήμω εργαστηρίω Ιατρικής Σχολής, ως και οι δημοσιεύσαντες επιστημονικάς εργασίας επί σχετικών θεμάτων. Η αμοιβή των ούτω διοριζομένων ιατρών συνίσταται εκ των δικαιωμάτων επισκέψεων και αναλύσεων, τα οποία καταβάλλουσιν οι λουόμενοι. Βλ. άρθρ.1 Ν.Δ. της 15/15 Σεπτ. 1926 (κατωτ. αριθ. 4). Άρθρ.3.-Πας επισκέπτης ιαματικής πηγής προτιθέμενος να κάμη χρήσιν των ιαματικών υδάτων, υποχρεούται να δεχθή την επίσκεψιν του ιατρού της πηγής, δικαιουμένου εν περιπτώσει αρνήσεως να απαγορεύση την χρήσιν των ιαματικών λουτρών. Της υποχρεώσεως ταύτης απαλλάσσονται οι μη προτιθέμενοι να κάμουν χρήσιν πλέον των πέντε λουτρών. Ο ενοικιαστής, διευθυντής ή ιδιοκτήτης των λουτρών, παρ’ οις είναι διωρισμένος ιατρός, υποχρεούται να μη επιτρέψη την χρήσιν λουτρών εις πάντα μη προσάγοντα απόδειξιν του ιατρού της πηγής ότι κατέβαλε προς αυτόν το δικαίωμα επισκέψεως ή μη δεχόμενον να καταβάλη αυτό δια λογαριασμόν του ιατρού εις τον διευθυντήν των λουτρών. Άρθρ.4.-Ο εκμεταλλευτής ιαματικής πηγής υποχρεούται εις το τέλος εκάστης εβδομάδος να παραδίδη εις τον ιατρόν τα παρ’ αυτού εισπραχθέντα, ως άνω, δικαιώματα επισκέψεων. Εάν παρά τη αυτή πηγή είναι διωρισμένοι πλείονες ιατροί, το εισπραχθέν ποσόν κατανέμεται μεταξύ των εξ ίσου. Η τυχόν παράβασις της διατάξεως ταύτης τιμωρείται συμφώνως προς τας διατάξεις των άρθρ.12 και 13 του νόμ. 2188/1920 περί ιαματικών πηγών. Άρθρ.5.-Εκμεταλλευτής ιαματικής πηγής αποδεχόμενος ασθενή προς λούσιν άνευ προσαγωγής προς αυτόν της πιστοποιήσεως του ιατρού δια την γενομένη παρ’ αυτού εξέτασιν και άνευ καταβολής του δικαιώματος του ιατρού, τιμωρείται κατά τας διατάξεις των άρθρ.12 και 13 του νόμου περί ιαματικών πηγών. Άρθρ.6.-Οι εκμεταλλευόμενοι ιαματικάς πηγάς οφείλουσι να κρατώσι διπλότυπα βιβλία αποδείξεων των λουομένων ηριθμημένα κατά τε το στέλεχος εκάστου φύλλου και το απόκομμα και μονογεγραμμένα παρά του ιατρού Σελ.171 Ιατροί ιαματικών πηγών 18.Δ.δ.1-3 της πηγής εις το τελευταίον φύλλον. Εις τον καταβάλλοντα το δικαίωμα λουτρού δίδεται το απόκομμα, το δε στέλεχος φυλάσσεται, ίνα είναι δυνατόν εις τον ενεργούντα επιθεώρησιν υπάλληλον να εξελέγχη την ακρίβειαν των στατιστικών αποτελεσμάτων, άτινα υποχρεούται να διαβιβάζη κατά μήνα προς την αρμοδίαν υπηρεσίαν ο εκμεταλλευτής πηγής. Άρθρ.7.-Ορίζεται ως δικαίωμα επισκέψεως του ιατρού το ποσόν των δραχμών (πέντε) εφ’ άπαξ, καταβαλλόμενον κατά τα ανωτέρω παρά του λουομένου, δια τας ιαματικάς πηγάς Υπάτης Λουτρακίου και Αιδηψού, και το ποσόν των δραχμών (τριών) δι’ απάσας τας άλλας πηγάς, εφ’ όσον παρ’ αυταίς τυγχάνουσι διωρισμένοι ιατροί. Απαλλάσσονται της τοιαύτης καταβολής οι αποδεδειγμένως άποροι. Ως τοιαύτη απόδειξις θεωρείται η εφ’ απλού περί τούτου βεβαίωσις του Προέδρου της οικείας κοινότητος ή Δημάρχου. Απαλλάσσονται ωσαύτως οι τραυματίαι πολέμου και οι παρά Νοσοκομείων ή άλλων στρατιωτικών αρχών προς λουτροθεραπείαν αποστελλόμενοι στρατιώται ξηράς ή θαλάσσης. Ωσαύτως οι παρεπιδημούντες και μη ποιούντες χρήσιν πλέον των πέντε εν όλω λουτρών, ως και παιδία ηλικίας κάτω των οκτώ ετών. Ορίζεται ως δικαίωμα αναλύσεων δραχμαί (δέκα). Δια πάσαν άλλην ιατρικήν επίσκεψιν καταβάλλονται δραχ. 3. Άρθρ.8.-Οι ιατροί των ιαματικών πηγών οφείλουν μίαν εβδομάδα τουλάχιστον προ της ενάρξεως και μίαν μετά την λήξιν της λουτρικής περιόδου, να ευρίσκωνται εις τας θέσεις των. Εάν ο ιατρός δεν παρουσιάζηται εγκαίρως ή απομακρύνηται της θέσεώς του άνευ προηγουμένης αδείας του Υπουργείου της Εθνικής Οικονομίας, τιμωρείται δι’ απολύσεως, «μετά προηγουμένην πάντοτε σύμφωνον γνωμοδότησιν του διοικητικού συμβουλίου της Υπηρεσίας Ξένων και Εκθέσεων. Η εντός « » διάταξις προσετέθη υπό του Β.Δ. της 27 Μαρτ./30 Απρ. 1923 περί τροποποιήσεως κλπ. Άρθρ.9.-Ως λόγοι απολύσεως των παρά ταις ιαματικαίς πηγαίς ιατρών κρίνονται: α) μη ακριβής εκτέλεσις των καθηκόντων αυτών, β) παρακοή εις τας διαταγάς του Υπουργείου της Εθνικής Οικονομίας, και γ) ανοίκειος ή αναξιοπρεπής προς τα καθήκοντα αυτών ως ιατρών συμπεριφορά.